รัฐบาล คสช.ประชุม ครม.สุดท้าย ขณะที่ช่วงบ่ายมีพิธีสำคัญรับพระบรมราชโองการฯโปรดเกล้าโปรดกระหม่อมแต่งตั้งนายกรัฐมนตรี
รัฐบาล คสช.ประชุม ครม.สุดท้าย ขณะที่ช่วงบ่ายมีพิธีสำคัญรับพระบรมราชโองการฯโปรดเกล้าโปรดกระหม่อมแต่งตั้งนายกรัฐมนตรีการประชุมคณะรัฐมนตรี วันนี้ (11 มิ.ย.62) มีพลเอกประยุทธ์ จันทร์โอชา นายกรัฐมนตรีและหัวหน้าคณะรักษาความสงบแห่งชาติ เป็นประธานการประชุม ซึ่งเป็นนัดสุดท้ายของคณะรัฐมนตรีในรัฐบาล คสช. โดยมีวาระที่สำคัญพิจารณาอาทิ ยกเว้นภาษีเพื่อสนับสนุนการกีฬา ยกเว้นภาษีสำหรับการบริจาคให้แก่สถานศึกษาที่จัดตั้งขึ้นในประเทศไทยตามสนธิสัญญาหรือความตกลงระหว่างรัฐบาลไทยกับทบวงการชำนัญพิเศษแห่งสหประชาชาติ รวมถึงเตรียมพิจารณาการปรับปรุงแก้ไขการจัดโครงสร้างการแบ่งส่วนงานอำนาจหน้าที่ของส่วนงานและอัตรากำลังของกองอำนวยการรักษาความมั่นคงภายในราชอาณาจักรนอกจากนี้จะพิจารณาร่างกฎกระทรวงกำหนดพัสดุที่รักต้องการส่งเสริมหรือสนับสนุนและกำหนดวิธีการจัดซื้อจัดจ้าง พัสดุ โดยวิธีคัดเลือกและวิธีเฉพาะเจาะจง และร่างกฎกระทรวงกำหนดหลักเกณฑ์วิธีการและเงินไขการตรวจสอบและรับรองมาตรฐานสินค้าเกษตรพ.ศ.รวมถึงร่างระเบียบคณะกรรมการอ้อยและน้ำตาลทรายว่าด้วยหลักเกณฑ์วิธีการและเงื่อนไขการจัดเก็บเงินเข้ากองทุนอ้อยและน้ำตาลทรายเพื่อใช้ในการดำเนินการตามวัตถุประสงค์ของกองทุนอ้อยและน้ำตาลทรายพ.ศ. ตลอดจนร่างประกาศกระทรวงอุตสาหกรรมเรื่องกำหนดชนิดและแหล่งกำเนิดวัตถุดิบที่จะนำมาใช้ในโรงงาน พ.ศ.ทั้งนี้เวลาประมาณ 13.00 น. สำนักโฆษกสำนักนายกรัฐมนตรีแจ้งกับสื่อมวลชนว่า ในวันนี้ 11 มิถุนายน 2562 สำนักโฆษกฯขอความร่วมมือสื่อมวลชนกรุณาแต่งกายสุภาพ งดกางเกงยีนส์ งดเสื้อยืดไม่มีปก งดปล่อยชายเสื้อ และสวมรองเท้าหุ้มส้น เพื่อร่วมรายงานข่าวพิธีรับพระบรมราชโองการโปรดเกล้าโปรดกระหม่อมแต่งตั้งนายกรัฐมนตรี ในตึกภักดีบดินทร์ ที่จัดเตรียมไว้เพื่อรับรองสื่อมวลชน และชมการถ่ายทอดสดพิธีฯ ซึ่งคาดว่าจะเริ่มขึ้นประมาณเวลา 13.20 น จนจบ โดยมีสถานีวิทยุโทรทัศน์แห่งประเทศไทย NBT เป็นแม่ข่าย